Nimcu xjal otok che ul tuj ninkꞌij te Xjan Kꞌij.
Texi juntl kꞌij o cybi ka cyjaꞌ ttzaj Jesús tuꞌn tul tuj Jerusalén.
Tzajtzun cyiꞌn tkꞌab xaꞌj,
e jeꞌx canul tiꞌj Jesús,
jaw tkꞌajkꞌajel cywiꞌ ex cyma:
—Nimanxwit tbi Dios.
Cyꞌiwlaꞌn teju tzul,
aju Rey cye aj Israel,
tuꞌn Kman ma tzaj samaꞌn,
che chi.
Cnettzun jun tal bur tuꞌn Jesús ex jax tibaj,
ic tzaꞌn in tmaꞌn tuj Tuꞌjil:
Miꞌn che xobe,
akeye ateꞌye tuj tnam Sión;
lu tzul Cyreye,
tjax tibaj jun tal bur,
chi tuj Tuꞌjil.
Nej mintiꞌ el cynicꞌ t-xnakꞌtzben tiꞌj jlu;
pero tej taj kꞌiꞌn Jesús tuj cyaꞌj,
tzajtzun cynaꞌn ka tzꞌibaꞌmaj tcyakil jlu tiꞌj ex tiꞌj ju otok binchanjtz tiꞌj cyuꞌn xjal.
Atzun ke xjal,
akeju e ten tucꞌil Jesús tej tetz txcoꞌn Lázaro tuꞌn tuj jul ex jaw ankꞌin cyxol cyimni,
xi cytxꞌolbaꞌn cye mastl aju otok tbincha Jesús.
Cyjaꞌtzun tten otok che ex xjal canul tiꞌj Jesús,
porque otok cybi tiꞌj ju señ otok tbincha Jesús.
Atzun cye parisey cyma cyxolx:
—Matzun cyile mintiꞌ chꞌin ma kcambaꞌ.
Cyqueꞌyinxe,
cycyakil xjal ma cheꞌx lpeꞌ tiꞌj.